ΓΡΑΠΤΗ ΕΡΩΤΗΣΗ E-2413/99

υποβολή: Ewa Hedkvist Petersen (PSE) προς την Επιτροπή

(16 Δεκεμβρίου 1999)

Θέμα: Ανταγωνιστικά μειονεκτήματα και χορήγηση ενίσχυσης στο πλαίσιο της περιφερειακής πολιτικής στη Σουηδία

Στη βόρεια Σουηδία και στη Φινλανδία η πυκνότητα του πληθυσμού είναι χαμηλή. Στο βόρειο τμήμα της Σουηδίας μένουν 3,4 περίπου κάτοικοι ανά τετραγωνικό χιλιόμετρο. Επιχειρήσεις που αναπτύσσουν δραστηριότητα σ&pos; αυτές τις αραιοκατοικημένες περιοχές και στην αγορά εξαγωγών αναγκάζονται να μεταφέρουν τα προϊόντα τους σε μεγάλες αποστάσεις, πολύ μεγαλύτερες από εκείνες που διανύουν επιχειρήσεις οι οποίες είναι εγκατεστημένες πλησίον μεγάλων συγκεντρώσεων πληθυσμού και αγορών σε περιοχές με μεγάλα αστικά κέντρα. Για το λόγο αυτό, οι ενισχύσεις που χορηγούνται στο πλαίσιο της περιφερειακής πολιτικής,πό τη μορφή μείωσης των κοινωνικών εισφορών και επιδοτήσεων για τον τομέα των μεταφορών, αποτελούν σημαντικούς παράγοντες εξισορρόπησης του ανταγωνισμού για τις εν λόγω επιχειρήσεις των αραιοκατοικημένων περιοχών.

Η Σουηδία και η Επιτροπή διαπραγματεύονται αυτή τη στιγμή τους όρους για την χορήγηση ενίσχυσης στο πλαίσιο της περιφερειακής πολιτικής στη Σουηδία. Για ποιο λόγο δεν είναι πρόθυμη η Επιτροπή να συνεργασθεί, ούτως ώστε η ενίσχυση αυτή να μπορέσει να αξιοποιηθεί στη Σουηδία για την επίτευξη ουδέτερων όρων ανταγωνισμού;

Απάντηση του κ. Monti εξ ονόματος της Επιτροπής

(20 Ιανουαρίου 2000)

Η Επιτροπή αναγνωρίζει ότι οι αραιοκατοικημένες περιοχές, όπως η βόρειος Σουηδία έχουν ειδικά προβλήματα. Συμφωνεί με το γεγονός ότι οι εταιρείες στις περιοχές αυτές αντιμετωπίζουν ιδιαίτερα μειονεκτήματα λόγω των μεγάλων αποστάσεων από τις αγορές τους. Αυτός είναι και ο λόγος για τον οποίο η Επιτροπή αποφάσισε το 1994, πριν από την ένταξη της Σουηδίας και της Φινλανδίας, να εγκρίνει ειδικές διατάξεις με τις οποίες ευνοούνται οι περιφέρεις με χαμηλό πληθυσμό(1). Οι ειδικές αυτές διατάξεις επικυρώθηκαν και επαυξήθηκαν με τις «Κατευθυντήριες γραμμές για τις εθνικές περιφερειακές ενισχύσεις»(2).

Οι εν λόγω κατευθυντήριες γραμμές περιέχουν ορισμένες διατάξεις με τις οποίες εξασφαλίζεται ότι τα κράτη μέλη μπορούν να περιλάβουν τις περιφέρειες της επικράτειάς τους με χαμηλό πληθυσμό στους χάρτες με τις ενισχυόμενες περιφέρειες δυνάμει του άρθρου 87, παράγραφος 3, στοιχείο γ, εφόσον το επιθυμούν. Παρέχουν, επίσης, στην Επιτροπή τη δυνατότητα να εγκρίνειψηλότερα ανώτατα όρια ενισχύσεων σε μεγάλες επιχειρήσεις οι οποίες βρίσκονται σε αραιοκατοικημένες περιοχές. Τέλος, στις κατευθυντήριες γραμμές προβλέπεται ότι τα κράτη μέλη μπορούν χορηγούν ενισχύσεις για μεταφορές προκειμένου να αντισταθμίσουν το πρόσθετο κόστος μεταφοράς που επιβαρύνει επιχειρήσεις εγκατεστημένες σε αραιοκατοικημένες περιφέρειες. Συγχρόνως, όμως, στις κατευθυντήριες γραμμές διευκρινίζεται ότι η ενίσχυση για μεταφορά πρέπει να χρησιμεύει μόνο για να αντισταθμίσει το πρόσθετο κόστος μεταφοράς και ότι δεν πρέπει να γίνεται επί πλέον αντιστάθμιση για το πρόσθετο κόστος μεταφοράς.

Στις 26 Οκτωβρίου 1999, η Επιτροπή ενέκρινε σχέδιο ενισχύσεων για μεταφορές στη βόρειο Σουηδία, βάσει του οποίου η Σουηδία θα παρέχει άμεση αντιστάθμιση για το πρόσθετο κόστος μεταφοράς αγαθών στο οποίοποβάλλονται οι επιχειρήσεις που είναι εγκατεστημένες στην περιφέρεια αυτή. Με τον τρόπο αυτό οι επιχειρήσεις της νότιας Σουηδίας θα είναι σε θέση να ανταγωνίζονται τις άλλες με ίσους όρους.

Στις 22 Οκτωβρίου 1999, κοινοποίησε τις σχέδιο ενίσχυσης για μειωμένες κοινωνικές εισφορές στη βόρειο Σουηδία. Με το πρόγραμμα αυτό μειώνονται οι κοινωνικές εισφορές των εργοδοτών στη βόρειο Σουηδία. Η Σουηδία αιτιολόγησε τη μείωση των κοινωνικών εισφορών ως αντιστάθμιση του πρόσθετου «κόστους μεταφοράς λόγω απόστασης» των εν λόγω επιχειρήσεων.

Η Επιτροπή εξετάζει την εποχή αυτή κατά πόσον το δεύτερο αυτό σχέδιο ενίσχυσης είναι δικαιολογημένο. Στο πλαίσιο αυτό ζήτησε από τη Σουηδία να καταδείξει ότι η μείωση των κοινωνικών εισφορών των εργαζομένων δεν αντισταθμίζει επιπροσθέτως το επί πλέον κόστος μεταφοράς που επιβαρύνει τις ενδιαφερόμενες επιχειρήσεις. Η Επιτροπή περιμένει απάντηση στο ερώτημά της από τις σουηδικές αρχές.

(1) Ανακοίνωση της Επιτροπής σχετικά με τροποποίηση του Μέρους II της ανακοίνωσης της μεθόδου για την εφαρμογή του άρθρου 92 παράγραφος 3, στοιχεία α και γ για τις περιφερειακές ενισχύσεις, ΕΕ C 364 της 20.12.1994.

(2) ΕΕ C 74 της 10.3.1998.